CELEX: 32021D0183
Language: sk
Date: 2021-02-12 00:00:00
Title: Vykonávacie rozhodnutie Komisie (EÚ) 2021/183 z 12. februára 2021, ktorým sa mení vykonávacie rozhodnutie (EÚ) 2017/2453, pokiaľ ide o držiteľa povolenia a jeho zástupcu v Únii na umiestnenie na trh výrobkov, ktoré obsahujú určitú geneticky modifikovanú repku olejnú, sú z nej zložené alebo vyrobené [oznámené pod číslom C(2021) 823] (Iba holandské a nemecké znenie je autentické) (Text s významom pre EHP)

16.2.2021   
               
               
                  SK
               
               
                  Úradný vestník Európskej únie
               
               
                  L 55/2
               
            
         VYKONÁVACIE ROZHODNUTIE KOMISIE (EÚ) 2021/183
         z 12. februára 2021,
         ktorým sa mení vykonávacie rozhodnutie (EÚ) 2017/2453, pokiaľ ide o držiteľa povolenia a jeho zástupcu v Únii na umiestnenie na trh výrobkov, ktoré obsahujú určitú geneticky modifikovanú repku olejnú, sú z nej zložené alebo vyrobené
         
            
               [oznámené pod číslom C(2021) 823]
            
         
         (Iba holandské a nemecké znenie je autentické)
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1829/2003 z 22. septembra 2003 o geneticky modifikovaných potravinách a krmivách (1), a najmä na jeho článok 9 ods. 2 a článok 21 ods. 2,
         keďže:
         
                     (1)
                  
                  
                     Spoločnosť Bayer Agriculture BVBA so sídlom v Belgicku je zástupcom spoločnosti Monsanto Company, ktorá má sídlo v Spojených štátoch amerických, v Únii, pokiaľ ide o povolenie umiestňovať na trh výrobky, ktoré obsahujú geneticky modifikovanú repku olejnú, sú z nej zložené alebo vyrobené, povolené vykonávacím rozhodnutím Komisie (EÚ) 2017/2453 (2). Spoločnosť BASF Agricultural Solutions Seed US LLC so sídlom v Spojených štátoch amerických je ďalším držiteľom povolenia na geneticky modifikovanú repku olejnú povolenú uvedeným vykonávacím rozhodnutím.
                  
               
                     (2)
                  
                  
                     V liste z 28. júla 2020 spoločnosť Bayer Agriculture BVBA informovala Komisiu, že od 1. augusta 2020 mení svoju právnu formu a takisto mení svoj názov na Bayer Agriculture BV, Belgicko.
                  
               
                     (3)
                  
                  
                     V liste z 28. júla 2020 spoločnosť Bayer Agriculture BVBA informovala Komisiu, že od 1. augusta 2020 spoločnosť Monsanto Company mení svoju právnu formu a takisto mení svoj názov na Bayer CropScience LP, Spojené štáty americké.
                  
               
                     (4)
                  
                  
                     Požadované zmeny sú výhradne administratívnej povahy, a preto nezahŕňajú nové posúdenie príslušných výrobkov.
                  
               
                     (5)
                  
                  
                     V liste z 10. augusta 2020 Komisia informovala spoločnosť BASF SE ako zástupcu spoločnosti BASF Agricultural Solutions Seed US LLC o požadovaných zmenách. V liste z 27. augusta 2020 spoločnosť BASF SE informovala Komisiu, že spoločnosť BASF Agricultural Solutions Seed US LLC súhlasí s navrhovanými zmenami.
                  
               
                     (6)
                  
                  
                     Vykonávacie rozhodnutie (EÚ) 2017/2453 by sa preto malo zodpovedajúcim spôsobom zmeniť.
                  
               
                     (7)
                  
                  
                     Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO ROZHODNUTIE:
         
            Článok 1
            Zmeny vykonávacieho rozhodnutia (EÚ) 2017/2453
            Vykonávacie rozhodnutie (EÚ) 2017/2453 sa mení takto:
            
                        1.
                     
                     
                        V článku 7 ods. 1 sa písmeno a) nahrádza takto:
                        
                                    „a)
                                 
                                 
                                    Bayer Agriculture BV, Belgicko zastupujúca spoločnosť Bayer CropScience LP, Spojené štáty americké.“
                                 
                              
                  
                        2.
                     
                     
                        V článku 9 sa písmeno a) nahrádza takto:
                        
                                    „a)
                                 
                                 
                                    Bayer Agriculture BV, Scheldelaan 460, 2040 Antverpy, Belgicko.“
                                 
                              
                  
                        3.
                     
                     
                        Písmeno a) bod 1 prílohy sa nahrádza takto:
                        
                                    „1.
                                 
                                 
                                    Názov: Bayer Agriculture BV, Belgicko
                                 
                              Adresa: Scheldelaan 460, 2040 Antverpy, Belgicko
                        v zastúpení spoločnosti
                        Bayer CropScience LP, 800 N. Lindbergh Boulevard, St Louis, Missouri, 63167, Spojené štáty americké
                        a“.
                     
                  
         
            Článok 2
            Adresáti
            Toto rozhodnutie je určené týmto adresátom:
            
                        a)
                     
                     
                        Bayer Agriculture BV, Scheldelaan 460, 2040 Antverpy, Belgicko a
                     
                  
                        b)
                     
                     
                        BASF SE, Carl-Bosch-Str. 38, 67063 Ludwigshafen, Nemecko.
                     
                  
         
            V Bruseli 12. februára 2021
            
               
                  Za Komisiu
               
               Stella KYRIAKIDES
               
                  členka Komisie
               
            
         
         
            (1)  Ú. v. EÚ L 268, 18.10.2003, s. 1.
         
            (2)  Vykonávacie rozhodnutie Komisie (EÚ) 2017/2453 z 21. decembra 2017, ktorým sa podľa nariadenia Európskeho parlamentu a Rady (ES) č. 1829/2003 o geneticky modifikovaných potravinách a krmivách povoľuje umiestňovať na trh výrobky, ktoré obsahujú geneticky modifikovanú repku olejnú MON 88302 × Ms8 × Rf3 (MON-883Ø2-9 × ACSBNØØ5-8 × ACS-BNØØ3-6), MON 88302 × Ms8 (MON-883Ø2-9 × ACSBNØØ5-8) a MON 88302 × Rf3 (MON-883Ø2-9 × ACS-BNØØ3-6), sú z nej zložené alebo vyrobené (Ú. v. EÚ L 346, 28.12.2017, s. 31).